 

Zagreb, 15. srpnja 2021.

Zagrebačka županija s partnerima u sklopu projekta PRSTEN POTPORE IV u okviru Poziva za dodjelu bespovratnih sredstava UP.03.2.1.06 "Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza IV" koji se financira sredstvima Europskog socijalnog fonda u okviru Operativnog programa "Učinkoviti ljudski potencijali" 2014-2020 objavljuje

**JAVNI POZIV**

**za zapošljavanje pomoćnika u nastavi / stručnog komunikacijskog posrednika u osnovnim i srednjim školama Zagrebačke županije – partnerima u projektu PRSTEN POTPORE IV**

Projektom je predviđen odabir, edukacija i zapošljavanje osoba na poslovima pomoćnika u nastavi / stručnog komunikacijskog posrednika učenicima s teškoćama u razvoju u osnovnim i srednjim školama na području Zagrebačke županije radi postizanja boljih obrazovnih postignuća, uspješnije socijalizacije i emocionalnog funkcioniranja učenika.

**POMOĆNICI U NASTAVI / STRUČNI KOMUNIKACIJSKI POSREDNIK**

Broj traženih osoba: **182 pomoćnika u nastavi (m/ž) i 1 stručni komunikacijski posrednik (m/ž)**

Mjesto rada: osnovne i srednje škole Zagrebačke županije – partneri na projektu

Radno vrijeme: nepuno radno vrijeme – minimalno 20, maksimalno 35 sati tjedno / puno radno vrijeme

Vrsta ugovora: ugovor o radu na određeno vrijeme za nastavnu godinu 2021/2022

Prijevoz: u cijelosti

**UVJETI**

* završeno najmanje četverogodišnje srednjoškolsko obrazovanje sukladno članku 8. Pravilnika o pomoćnicima u nastavi i stručnim komunikacijskim posrednicima („Narodne novine“ br. 102/18, 59/19 i 22/20)
* završeno osposobljavanje i stečena djelomična kvalifikacija
* protiv osobe nije pokrenut kazneni postupak sukladno članku 106. Zakona o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10 – ispravak, 90/11, 16/12, 86/12, 126/12, 94/13, 152/14, 07/17, 68/18, 98/19 i 64/20)

Osim navedenih posebnih uvjeta kandidati moraju ispunjavati i slijedeće opće uvjete:

* punoljetnost
* hrvatsko državljanstvo
* zdravstvena sposobnost za obavljanje poslova radnog mjesta na koje se osoba prima

Na natječaj se mogu ravnopravno javiti kandidati oba spola.

Pomoćnik u nastavi ili stručni komunikacijski posrednik ne smije biti roditelj/skrbnik niti drugi član uže obitelji učenika kojem/kojima se pruža potpora (članak 8. stavak 3. Pravilnika o pomoćnicima u nastavi i stručnim komunikacijskim posrednicima)

**OPIS POSLOVA**

Pomoćnik u nastavi je osoba koja pruža neposrednu potporu učeniku tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, pri uzimanju hrane i pića, u obavljanju higijenskih potreba, u svakodnevnim nastavnim, izvannastavnim i izvanučioničkim aktivnostima, a sve prema izrađenome programu rada prema utvrđenim funkcionalnim sposobnostima i potrebama svakog pojedinog učenika te uputama učitelja/nastavnika, stručnih suradnika škole, odnosno stručnog tima. Pomoćnik u nastavi može pružati potporu jednom ili dvoje učenika u istome razrednom odjelu ili različitim razrednim odjelima ili skupini učenika istog razrednog odjela/odgojno-obrazovne skupine uzimajući u obzir individualne potrebe svakog učenika.

Poslovi pomoćnika u nastavi su: potpora u komunikaciji i socijalnoj uključenosti, potpora u kretanju, potpora pri uzimanju hrane i pića, potpora u obavljanju higijenskih potreba, potpora u obavljanju školskih aktivnosti i zadataka, suradnja s radnicima škole te vršnjacima učenika u razredu.

Stručni komunikacijski posrednik je osoba koja daje komunikacijsku potporu gluhim, nagluhim i gluhoslijepim učenicima u onom sustavu komunikacije koji preferira gluhi, nagluhi ili gluhoslijepi učenik. Stručni komunikacijski posrednik posreduje u komunikaciji između učenika i okoline tijekom odgojno-obrazovnog procesa u svakodnevnim nastavnim, izvannastavnim i izvanučioničkim aktivnostima.

Poslovi stručnog komunikacijskog posrednika su: pružati komunikacijsku potporu u sustavu komunikacije koji učenik preferira, pripremati se za nastavu i neposredni rad s učenikom u svrhu objašnjavanja/prevođenja određenih pojmova učeniku prema uputama učitelja/nastavnika, poticati učenika na pisanje i izražavanje u sustavu koji učenik preferira, osigurati prenošenje vizualnih/auditivnih informacija, surađivati s učiteljima/nastavnicima i stručnim suradnicima te poticati učenika na suradnju s ostalim učenicima.

**DODATNA ZNANJA I VJEŠTINE**

Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

**POŽELJNO**

Osnovna razina znanja stranog jezika (engleski jezik, njemački jezik), iskustvo u neposrednom radu s djecom s teškoćama u razvoju, iskustvo u volontiranju.

**NATJEČAJNI POSTUPAK**

Škole – partneri na projektu na službenim Internet stranicama objavljuju Natječaj za zapošljavanje osoba za obavljanje poslova pomoćnika u nastavi / stručnog komunikacijskog posrednika na određeno vrijeme za nastavnu godinu 2021/2022 i provode selekciju kandidata.

Škole – partneri na projektu:

|  |  |  |  |  |
| --- | --- | --- | --- | --- |
| **RED.BR.** | **ŠKOLA - PARTNER** | **MJESTO** | **BROJ PUN\*** | **INTERNET STRANICE ŠKOLE OBJAVA NATJEČAJA ZA ZAPOŠLJAVANJE** |
| 1 | OŠ Ante Kovačića | Marija Gorica | 1 | www.akovacica-mgorica.skole.hr |
| 2 | OŠ Bedenica | Bedenica | 6 | [www.os-bedenica.skole.hr](http://www.os-bedenica.skole.hr/) |
| 3 | OŠ Bistra | Poljanica Bistranska | 6 | <http://www.os-bistra.skole.hr/> |
| 4 | OŠ Braće Radić | Kloštar Ivanić | 6 | [www.os-brace-radica-klostarivanic.skole.hr](http://www.os-brace-radica-klostarivanic.skole.hr/) |
| 5 | OŠ Dragutina Domjanića | Sveti Ivan Zelina | 17 | [www.os-ddomjanic-zelina.skole.hr](http://www.os-ddomjanic-zelina.skole.hr/) |
| 6 | OŠ Dubrava | Dubrava | 3 | [www.os-dubrava.skole.hr](http://www.os-dubrava.skole.hr/) |
| 7 | OŠ Đure Deželića | Ivanić Grad | 6 | [www.os-gjdezelica-ivanicgrad.skole.hr](http://www.os-gjdezelica-ivanicgrad.skole.hr/) |
| 8 | OŠ Gradec | Gradec | 2 | [www.os-gradec.skole.hr](http://www.os-gradec.skole.hr/)  |
| 9 | OŠ Ivan Benković | Dugo Selo | 12 | [www.os-ibenkovic-dugo-selo.skole.hr](http://www.os-ibenkovic-dugo-selo.skole.hr/) |
| 10 | OŠ Ivana Perkovca | Šenkovec | 13 | www.os-iperkovca-senkovec.skole.hr |
| 11 | OŠ Ivane Brlić Mažuranić | Prigorje Brdovečko | 4 | [www.os-ibmazuranic-prigorjebrdovecko.skole.hr](http://www.os-ibmazuranic-prigorjebrdovecko.skole.hr/) |
| 12 | OŠ Jakovlje | Jakovlje | 5 | [www.os-jakovlje.skole.hr](http://www.os-jakovlje.skole.hr/) |
| 13 | OŠ Josipa Badalića | Graberje Ivaničko | 6 | [www.os-jbadalica-graberjeivanicko.skole.hr](http://www.os-jbadalica-graberjeivanicko.skole.hr/) |
| 14 | OŠ Josipa Zorića | Dugo Selo | 12 | [www.os-jzorica-dugo-selo.skole.hr](http://www.os-jzorica-dugo-selo.skole.hr/) |
| 15 | OŠ Kardinal Alojzije Stepinac | Krašić | 6 | [www.os-alojzije-stepinac-krasic.skole.hr](http://www.os-alojzije-stepinac-krasic.skole.hr/) |
| 16 | OŠ Klinča Sela | Klinča Sela | 6 | [www.os-klinca-sela.skole.hr](http://www.os-klinca-sela.skole.hr/)  |
| 17 | OŠ Ksaver Šandor Đalski | Donja Zelina | 2 | <http://os-ksdjalski-donjazelina.skole.hr/> |
| 18 | OŠ Ljubo Babić | Jastrebarsko | 11 | [www.os-ljbabic-jastrebarsko.skole.hr](http://www.os-ljbabic-jastrebarsko.skole.hr/) |
| 19 | OŠ Milke Trnine | Križ | 3 | [www.os-mtrnine-kriz.skole.hr](http://www.os-mtrnine-kriz.skole.hr/) |
| 20 | OŠ Pavao Belas | Brdovec | 4 | [www.os-pavao-belas.skole.hr](http://www.os-pavao-belas.skole.hr/) |
| 21 | OŠ Posavski Bregi | Posavski bregi | 2 | <http://os-posavski-bregi.skole.hr/> |
| 22 | OŠ Pušća | Donja Pušća | 2 | [www.os-pusca-donja.skole.hr](http://www.os-pusca-donja.skole.hr/)  |
| 23 | OŠ Rugvica | Rugvica | 6 | [www.os-rugvica.skole.hr](http://www.os-rugvica.skole.hr/) |
| 24 | OŠ Slavka Kolara | Kravarsko | 1 | [www.os-skolara-kravarsko.skole.hr](http://www.os-skolara-kravarsko.skole.hr/) |
| 25 | OŠ Stjepana Basaričeka | Ivanić Grad | 4 | [www.os-sbasariceka-ivanicgrad.skole.hr](http://www.os-sbasariceka-ivanicgrad.skole.hr/) |
| 26 | OŠ Stjepan Radić | Božjakovina | 2 | [www.os-stjepan-radic-bozjakovina.skole.hr](http://www.os-stjepan-radic-bozjakovina.skole.hr/) |
| 27 | OŠ Sveta Nedjelja | Sveta Nedjelja | 7 | [www.os-sveta-nedelja.skole.hr](http://www.os-sveta-nedelja.skole.hr/) |
| 28 | OŠ Vladimir Deščak | Sveta Nedjelja | 6 | <http://www.os-vladimir-descak.skole.hr/> |
| 29 | OŠ Vladimir Nazor | Pisarovina | 4 | [www.os-vladimir-nazor-pisarovina.skole.hr](http://www.os-vladimir-nazor-pisarovina.skole.hr/) |
| 30 | Ekonomska škola Velika Gorica | Velika Gorica | 4 | [www.ss-ekonomska-velikagorica.skole.hr](http://www.ss-ekonomska-velikagorica.skole.hr/) |
| 31 | Ekonomska, trgovačka i ugostiteljska škola | Samobor | 2 | [www.ss-ekonomska-trgovacka-ugostiteljska-samobor.skole.hr/](http://www.ss-ekonomska-trgovacka-ugostiteljska-samobor.skole.hr/) |
| 32 | Gimnazija Velika Gorica | Velika Gorica | 1 | [www.gimnazija-velika-gorica.skole.hr](http://www.gimnazija-velika-gorica.skole.hr/) |
| 33 | Srednja strukovna škola Velika Gorica | Velika Gorica | 4 | http://www.ss-strukovna-velikagorica.skole.hr/ |
| 34 | Srednja škola Ban Josip Jelačić | Zaprešić | 2 | [www.ss-ban-jjelacic-zapresic.skole.hr](http://www.ss-ban-jjelacic-zapresic.skole.hr/) |
| 35 | Srednja škola Dugo Selo | Dugo Selo | 1 | [www.ss-dugo-selo.skole.hr](http://www.ss-dugo-selo.skole.hr/)  |
| 36 | Srednja škola Jastrebarsko | Jastrebarsko | 1 | [www.ss-jastrebarsko.skole.hr](http://www.ss-jastrebarsko.skole.hr/) |
| 37 | Srednja škola Vrbovec | Vrbovec | 2 | [www.ssvrbovec.hr](http://www.ssvrbovec.hr/) |

|  |  |  |  |  |
| --- | --- | --- | --- | --- |
| **RED. BR.** | **ŠKOLA - PARTNER** | **MJESTO** | **BROJ SKP\*\*** | **INTERNET STRANICE ŠKOLE OBJAVA NATJEČAJA ZA ZAPOŠLJAVANJE** |
| 1 | OŠ Pavao Belas | Brdovec | 1 | [www.os-pavao-belas.skole.hr](http://www.os-pavao-belas.skole.hr/) |

\*PUN – pomoćnik u nastavi

\*\*SKP – stručni komunikacijski posrednik

S kandidatom/injom za pomoćnika u nastavi / stručnog komunikacijskog posrednika, obrazovna ustanova – osnovna/srednja škola sklopit će pisani Ugovor o radu u kojem će biti utvrđeni poslovi, trajanje, tjedno zaduženje te međusobna prava, obveze i odgovornosti ugovornih strana.

Izabrani kandidat/inja obavezan/a je proći program uvođenja u rad u vidu osposobljavanja koji će biti organiziran kroz 20 sati i to prije početka rada.

Izabrani/a kandidat/inja bit će po potrebi upućen/a na liječnički pregled u ustanovu medicine rada u svrhu dobivanja svjedodžbe o zdravstvenoj sposobnosti i sanitarne knjižice.

Kandidati/inje zainteresirani za zaposlenje u više škola, prijavu sa traženom dokumentacijom dostavljaju u svaku školu.